Ego Hugo, Dei gratia Lingonensis episcopus, omnibus presentes litteras inspecturis, notum facio quod vir nobilis Manasserus de Pogeio in mea presentia constitutus, recognovit se dedisse et concessisse Deo et ecclesie Julliaci et monialibus ibidem Deo servientibus, sextam partem decime tam bladi quam vini quam habebat apud Polesetum juxta Barrum super sequanam, et quicquid habebat in eadem decima. Et hanc donationem laudavit Elvys uxor dicti Manasseri de cujus capite movebat. Ego vero ad petitionem prefati Manasseri prescriptam donationem confirmavi et sigilli nostri munimine roboravi. Actum anno domini millesimo ducentesimo vicesimo.